เรามีเพศสัมพันธ์กับแฟนแล้วแฟนแตกในค่ะ ซึ่งเราก็ตกลงกันแล้วว่าจะกินยาคุมแบบฉุกเฉิน แล้วเราก็กินยาคุมฉุกเฉินตามเวลาเลยค่ะ แล้ววันถัดมาจากวันที่กินยาคุมฉุกเฉินเม็ดที่สองแฟนเราก็แตกในอีกค่ะ เราเลยกินยาคุมฉุกเฉินอีกสองเม็ด แต่รอบนี้เรากินแบบสองเม็ดครั้งเดียวนะคะกันลืม ปกติกแล้วประจำเดือนเรามาไม่ปกติอยู่แล้วด้วยค่ะ เราควรทำไงดีคะเรากลัวท้องมากเลย
สวัสดีค่ะยาคุมกำเนิดชนิดฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนดังนั้นหลังการใช้ยา อาจทำให้เลือดออกผิดปกติ ประจำเดือนมาคลาดเคลื่อนไปได้ ยิ่งมีการใช้ยาหลายๆเม็ดดังกล่าวมา โอกาสการเกิดผลข้างเคียงก็จะมีมากขึ้นให้สังเกตรอบเดือนหลังจากนี้ ซึ่งควรมาไม่เกิน 35 วันจากรอบก่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน